অভিযোগে আরো বলা হয়, উল্লেখিত চারজনই ছিলেন ‘রাজাকার’। তারা ও তাদের সহযোগীরাই এ ঘটনা ঘটিয়েছেন। তারা বিশ্বনাথের পার্শ্ববর্তী বিধায়সুলপানি (সোনারগাঁও) গ্রামে জনৈক বমকেশকে হত্যা করেন। এছাড়াও মুক্তিযুদ্ধ চলাকালীন সময়ে পাকবাহিনীর সহায়তায় ৭১ সালের ৩১ আগষ্ট মঙ্গলবার তৎকালীন বিশ্বনাথের অন্তর্গত বর্তমানে সুনামগঞ্জের জগন্নাথপুরের করচাকেলী প্রকাশ শ্রীরামসিতে ইতিহাসের জঘন্যতম গণহত্যা চালান। এদিকে ২০১৬ সালে সিলেট জেলা মুক্তিযোদ্ধা সংসদ থেকে প্রকাশিত ‘রণাঙ্গণ-৭১’ প্রকাশনায় রাজাকারের তালিকায়ও রয়েছে অভিযুক্তদের নাম।